Chan Hô-khu

**Chan Hô-khu**(), phian-miâ "Tó͘-to͘h-lo͘h", sī Tâi-oân ê iá-kiû soán-chhiú, bat hāu-le̍k Tiong-hôa Chit-pāng Lamigo Thô-oân, siú-pī ūi-tì sī gōa-iá-chhiú, goân-té hō-chò **Chan Hêng-chiong** (), i ê gōa-iá siú-pī hőng kiò-chò "Tó͘-to͘h-lo͘h kong-chhia". 2020 nî kàu 2023 nî bat tam-jīm Lo̍k-thian Thô-oân it-kun chóng-kàu-liān, 2024 nî chò Lo̍k-thian Thô-oân jī-kun ê chóng-kàu-liān, kâng-nî koh tam-jīm Tiong-hôa-tūi chóng-kàu-liān, pēng-chhiáⁿ tī 2024 nî Sè-kài Iá-kiû 12-kiông Sài tit-tio̍h Tâi-oân tī "3-tōa-sài" (Ò-ūn, 12-kiông, Keng-tián-sài) ê thâu-chi̍t-ê koan-kun. Chit-má tī Lo̍k-thian Thô-oân tam-jīm it-kun siú-se̍k kiam táⁿ-kek kàu-liān.

## Seng-gâi
Chan Hô-khu tī 2003 nî-té ê Tē-1-kài Thè-tāi-ek Soán-siù-hōe lāi-té í tē-7-lûn tē-37-ūi hō͘ Tē-it Kim-kong kéng tio̍h, āu--lâi kiû-tūi hō͘ La new Hîm chiap-chhiú, kah Chhòa Kiàn-úi, Tiuⁿ Bîn-kia̍t (āu--lâi kái-miâ chò Tiuⁿ Bîn-gān) hőng kiò-chò "gōa-iá 3 sió-hîm", sī hit-tang-chūn siōng hō͘ khòaⁿ-hó ê saⁿ-ūi sin-siù, mā kah Chhòa Kiàn-úi tī kâng-chi̍t-kang thâu-chi̍t-pái tī chit-pāng it-kun chiūⁿ-tiûⁿ. 2013 nî kiû-kùi kiat-sok liáu-āu, Chan Hô-khu kiat-sok beh cha̍p-tang ê kiû-oân seng-gâi, jīn-ûi chí-sī "ōaⁿ pháu-tō niā-niā, m̄-sī phah bē tín-tāng" oán-kī ín-thè-sài，choán-jīm jī-kun táⁿ-kek kàu-liān. 2015 nî 6 goe̍h 4 hō kah hit-tang-chūn ê it-kun táⁿ-kek kàu-liān Tân Kai-hoat sio ōaⁿ chit-bū.

2024 nî Sè-kài Iá-kiû 12-kiông Sài, tam-jīm chóng-kàu-liān chhōa-niá Tiong-hôa-tūi tī kim-pâi-chiàn í 4 : 0 phah-pāi Ji̍t-pún, tit-tio̍h hit-kài ê sè-kài koan-kun, chiâⁿ-chò thâu-chi̍t-ūi chhōa-niá Tiong-hôa sêng-pāng chân-kip sài-sū tit-tio̍h kim-pâi ê chóng-kàu-liān. 2026 nî khai-sí chài-tō͘ tam-jīm Lo̍k-thian Thô-oân it-kun chóng-kàu-liān.

## Keng-le̍k

* Tâi-tiong-chhī Le̍k-hêng Kok-sió Siàu-pāng-tūi
* Tâi-tiong-chhī Tiong-san Kok-tiong Chheng-siàu-pāng-tūi
* Tâi-pak Thé-īⁿ Iá-kiû-tūi (Nî-tāi)
* Tâi-pak Thé-īⁿ Iá-kiû-tūi (Tông-hoat Kiàn-siat Iá-kiû-tūi)
* Kok-ka Tû-hùn Iá-kiû-tūi
* Tiong-hôa Chit-pāng La New Hîm (2004 nî － 2010 nî)
* Tiong-hôa Chit-pāng Lamigo Thô-oân (2011 nî － 2014 nî)
* Lamigo Thô-oân jī-kun táⁿ-kek kàu-liān (2014 nî 1 goe̍h 8 hō － 2014 nî 9 goe̍h)
* Lamigo Thô-oân táⁿ-kek kàu-liān (2014 nî 10 goe̍h)
* Lamigo Thô-oân jī-kun táⁿ-kek kàu-liān (2014 nî 11 goe̍h － 2015 nî 6 goe̍h 3 hō）
* Lamigo Thô-oân it-kun táⁿ-kek kàu-liān (2015 nî 6 goe̍h 4 hō － 2019 nî 12 goe̍h 17）
* Lo̍k-thian Thô-oân it-kun chóng-kàu-liān (2020 nî － 2023 nî)
* Lo̍k-thian Thô-oân jī-kun chóng-kàu-liān (2024 nî)
* Tē-3-kài Sè-kài Iá-kiû 12-kiông Sài Tiong-hôa-tūi chóng-kàu-liān (2024 nî)
* Tē-6-kài Sè-kài Iá-kiû Keng-tián-sài Chu-keh-sài Tiong-hôa-tūi chóng-kàu-liān (2025 nî 2 goe̍h)
* Lo̍k-thian Thô-oân it-kun siú-se̍k kiam táⁿ-kek kàu-liān (2025 nî)
* Lo̍k-thian Thô-oân it-kun chóng-kàu-liān (2026 nî－)

## Te̍k-sû Sū-chek
* 2006 nî A-chiu Chit-pāng Tōa-sài, tī ī-sài tùi-chiàn Pak-hái-tō Ji̍t-pún Há-muh Tàu-sū ê sî bīn-tùi tâu-chhiú  kòng chhut chi̍t-ki ko͘-hun hőng-bú-láng, mā-sī i tī kok-chè-sài kòng chhut ê thâu-chi̍t-ki hőng-bú-láng, hō͘ Hîm-tūi í 1 : 0 chiām-sî léng-sian.
* 2024 nî Sè-kài Iá-kiû 12-kiông Sài, tam-jīm chóng-kàu-liān chhōa-niá Tiong-hôa-tūi tit-tio̍h koan-kun.

## Chit-pāng Seng-gâi Sêng-chek

### Chóng-kàu-liān Sî-kî

## Chham-khó Chu-liāu

## Gōa-pō͘ Liân-kiat